– Мы можам прыняць намнога больш дзетак, – гаворыць дырэктар. – Але ці гэта галоўнае? Важна, як прыняць і што даць. Таму не стаім на месцы, абрастаем вопытам педагогаў, перамогамі вучняў, новымі гаспадарчымі рашэннямі. Не так даўно за сродкі аддзела адукацыі нам быў заменены ацяпляльны кацёл. Цяпер нашым дзеткам цяплей і ўтульней, нават нягледзячы на тое, што аконныя рамы драўляныя і патрабуюць замены. Усё імкнёмся зрабіць сваімі сіламі, дапамагаюць шэфы – аграсервіс, ПУП “Уладзімір”, ААТ “Агра-Слабада” – і бацькі нашых дзетак. Перакрылі дах, замянілі падлогу ў спартыўнай зале і сталовай, адбудавалі наноў адну з вулічных веранд, набылі жалюзі, аднаўляем развіваючы асяродак. Мы ў пастаянным руху, здаецца, планам і задумам не будзе канца.